CELEX: 22017D1879
Language: hr
Date: 2016-03-18 00:00:00
Title: Odluka Zajedničkog odbora EGP-a br. 49/2016 od 18. ožujka 2016. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2017/1879]

19.10.2017   
               
               
                  HR
               
               
                  Službeni list Europske unije
               
               
                  L 270/16
               
            ODLUKA ZAJEDNIČKOG ODBORA EGP-a
      br. 49/2016
      od 18. ožujka 2016.
      o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2017/1879]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru (Sporazum o EGP-u), a posebno njegov članak 98.,
      budući da:
      
                  (1)
               
               
                  Uredba (EU) br. 1258/2013 Europskog parlamenta i Vijeća od 20. studenoga 2013. o izmjeni Uredbe (EZ) br. 273/2004 o prekursorima za droge (1) treba se uključiti u Sporazum o EGP-u.
               
            
                  (2)
               
               
                  Prilog II. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Poglavlje XIII. Priloga II. Sporazumu o EGP-u mijenja se kako slijedi:
      
                  1.
               
               
                  U točki 15.x (Uredba (EZ) br. 273/2004 Europskog parlamenta i Vijeća) dodaje se sljedeće:
                  „, kako je izmijenjena:
                  
                              —
                           
                           
                              
                                 32013 R 1258: Uredbom (EU) br. 1258/2013 Europskog parlamenta i Vijeća od 20. studenoga 2013. (SL L 330, 10.12.2013., str. 21.).”
                           
                        
            
                  2.
               
               
                  Prilagodbom (b) točke 15.x (Uredba (EZ) br. 273/2004 Europskog parlamenta i Vijeća), riječi „članku 15.” zamjenjuju se riječima „članku 14.a”, a upućivanje na „članak 10. Uredbe (EEZ) br. 3677/90” zamjenjuje se upućivanjem na „članak 30. Uredbe Vijeća (EZ) br. 111/2005”.
               
            Članak 2.
      Vjerodostojni su tekstovi Uredbe (EU) br. 1258/2013 na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 19. ožujka 2016. pod uvjetom da su sva priopćenja iz članka 103. stavka 1. Sporazuma o EGP-u poslana (*1).
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 18. ožujka 2016.
         
            
               Za Zajednički odbor EGP-a
            
            
               Predsjednik
            
            Claude MAERTEN
         
      
      
         (1)  SL L 330, 10.12.2013., str. 21.
      
      
         (*1)  Ustavni zahtjevi nisu navedeni.